***Projektas***

PATVIRTINTA

Lietuvos Respublikos švietimo, mokslo ir sporto ministro

2021 m. d. įsakymu Nr.

**PASIRENGIMO ĮGYVENDINTI ŠVIETIMO ĮSTATYMO NR. I-1489 5, 14, 21, 29, 30, 34 IR 36 STRAIPSNIŲ PAKEITIMO IR ĮSTATYMO PAPILDYMO 451 STRAIPSNIU** **NUOSTATAS**

**2021–2024 METŲ VEIKSMŲ PLANAS**

**(ĮTRAUKTIES PLANAS)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.** | **Tikslas, rodikliai,  uždaviniai, priemonės** | **Aprašymas**  **(siektini rezultatai)** | **Preliminarios finansinių (tūkst. eurų) ir kitų rodiklių reikšmės** | | | | **Vykdytojai** | | |
| **2021 m.** | **2022 m.** | **2023 m.** | **2024 m.** | |  |
| **Tikslas – pašalinti fizines, informacines, socialines kliūtis ir užtikrinti kokybišką švietimą kiekvienam vaikui mokantis drauge su savo bendraamžiais jam artimiausioje švietimo įstaigoje, suteikiant reikalingą, jo ugdymosi poreikius atliepiančią pagalbą** | | | | | | | | | |
| R.1. | Švietimo pagalbą gaunančių mokinių dalis nuo visų mokinių, kuriems nustatytas pagalbos poreikis (nuo 57,6 proc. 2020 m. padidinti iki 80 proc. 2024 m.) | | | | | | | | |
| R.2. | Negalią turinčių mokinių, ugdomų įtraukiuoju būdu bendros paskirties švietimo įstaigose, dalis, proc. (nuo 48,6 proc. 2020 m. padidinti iki 65 proc. 2024 m.) | | | | | | | | |
| R.3. | Specialiųjų ugdymosi poreikių turinčių vaikų (išskyrus gabiuosius), dalyvaujančių neformaliajame vaikų švietime, dalis, proc. (nuo 30 proc. 2020 m. padidinti iki 35 proc. 2024 m.) | | | | | | | | |
| **1.** | **Uždavinys. Stiprinti bendrosios paskirties mokyklų pasirengimą priimti ir ugdyti įvairių ugdymosi poreikių turinčius mokinius** | | | | | | | | |
| 1.1. | Pritaikyti ir modernizuoti ikimokyklinio ir bendrojo ugdymo mokyklų aplinkas įvairių ugdymosi poreikių turintiems mokiniams. | * Parengtos universalaus dizaino principais grįstos rekomendacijos mokyklų fizinei aplinkai (suderintos ir aptartos su įstaigų steigėjais). * Atnaujintos / modernizuotos pagal universalaus dizaino principus 36 bendrosios paskirties ikimokyklinio ir bendrojo ugdymo mokyklos. * Kasmet, atsižvelgiant į valstybės finansines galimybes, modernizuoti bendrojo ugdymo mokyklas, įgyvendinant memorandumą dėl įstaigų pritaikymo neįgaliesiems. | 19 565  (ES 2014–2020)  (ERPF) | 13 042  (ES 2014–2020)  (ERPF) | 4 708  (ES) | 9 416  (ES) | | ŠMSM,  savivaldybės |
| 1.2. | Aprūpinti mokyklas specialiosiomis mokymo priemonėmis ir ugdymo procesui skirtų techninės pagalbos priemonių komplektais bei apmokyti jomis naudotis. | * Parengtos rekomendacijos dėl specialiųjų mokymo priemonių ir ugdymui skirtų techninės pagalbos priemonių naudojimo ugdymo procese. * Sukurta integrali platforma, kurioje talpinamas mokymo priemonių ir techninės pagalbos priemonių elektroninis katalogas. * Įsigyta specialiųjų mokymo priemonių ir ugdymui skirtų techninės pagalbos priemonių ne mažiau kaip 50 komplektų ir apmokyti jas taikyti ugdymo procese mokytojai, mokytojų padėjėjai, švietimo pagalbos specialistai. | 545  (VB)  545  (ES 2014–2020) | \_ | 2 776  (ES) | 5 552  (ES) | | ŠMSM,  NŠA,  LKNUC |
| 1.3. | Padėti bendrosios paskirties mokykloms tinkamai organizuoti įvairių ugdymosi poreikių turinčių mokinių įtraukųjį ugdymą. | * Diegiami universalaus dizaino mokymuisi principai bendrosios paskirties mokyklose * Sukurtas ir įdiegtas įtraukiųjų grupių / klasių modelis bendrosios paskirties mokyklose * 85 proc. specialiųjų ugdymosi poreikių vaikų, kuriems mobiliu ir / ar nuotoliniu būdu buvo ne trumpiau kaip 3 mėnesius teikiamos mokymosi ir švietimo pagalbos paslaugos * Parengtos rekomendacijos savivaldybėms mobiliai konsultacinei metodinei pagalbai teikti bendrosios paskirties mokykloms | 160  (ES 2014–2020) | 0 | 1 000  (ES) | 2 000  (ES) | | NŠA, LASUC,  LKNUC |
| 1.4. | Užtikrinti mobilios konsultacinės, metodinės pagalbos teikimą bendrosios paskirties mokykloms, kai jos susiduria su sudėtingais vidutinių, didelių ar labai didelių specialiųjų ugdymosi poreikių turinčių mokinių įtraukties atvejais. | * Modernizuota 10 regioninių centrų infrastuktūra ir aprūpinta reikalingomis priemonėmis. * Sudarytos sąlygos mobiliam darbui 10 regioninių komandų. | 0 | 0 | 500  (ERPF) | 1 000  (ERPF) | | ŠMSM,  LASUC,  KNUC,  specialiojo ugdymo centrai,  PPT/ŠPT |
| 1.5. | Tobulinti mokytojų ir kitų ugdymo procese dalyvaujančių asmenų kompetencijas dirbti su įvairiomis specialiųjų ugdymosi poreikių turinčių mokinių grupėmis (pradedant nuo ankstyvojo amžiaus). | * Organizuoti mokymai mokyklų administracijai apie įtraukųjį ugdymą ir jo organizavimą. Apmokyti bendrojo ugdymo mokyklų vadovai / jų pavaduotojai * Parengti metodinės medžiagos rinkiniai į pagalbą ikimokyklinio ugdymo įstaigoms, bendrosios paskirties mokykloms pagal atskiras specialiųjų ugdymosi poreikių turinčių mokinių grupes (regos, klausos, raidos, elgesio, emocijų ir intelekto sutrikimų). * Organizuoti metodinės medžiagos rinkinių praktinio taikymo mokymai mokytojams. * Parengtos rekomendacijos atnaujintam UT diegti jį pritaikant įvairių gebėjimų vaikams (specialiųjų ugdymosi poreikių vaikams (BP dalis)). * Organizuoti mokymai mokytojams, kaip pritaikyti atnaujintas bendrąsias ugdymo programas specialiųjų ugdymosi poreikių mokinių reikmėms (apmokyta ne mažiau 30 proc. mokytojų). | 66,5  (ES 2014–2020) | 105  (ES 2014–2020) | 2 000  (ES) | 4 000  (ES) | | NŠA,  LASUC,  LKNUC |
| **2.** | **Uždavinys. Tobulinti švietimo pagalbos teikimo organizavimą šalies ir regioniniu lygmeniu** | | | | | | | | |
| 2.1. | Atlikti pedagoginės ir psichologinės pagalbos teikimo modelio veiksmingumo ekspertinį vertinimą. | * Parengtos rekomendacijos dėl švietimo pagalbos teikimo modelio struktūros ir finansavimo tobulinimo | 65  ES 2014–2020 | – | – | – | | ŠMSM,  NŠA |
| 2.2. | Užtikrinti švietimo pagalbos teikimą mokyklos ir regioniniu lygmeniu. | * Atliktas švietimo pagalbos specialistų papildomo poreikio savivaldybėse įvertinimas. * Atnaujintos švietimo pagalbos specialistų funkcijos ir parengti švietimo pagalbą reglamentuojantys teisės aktai. * Parengtas Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo pakeitimo projektas, panaikintas atotrūkis tarp švietimo pagalbos specialistų ir mokytojų darbo užmokesčio. * Kasmet, atsižvelgus į poreikį ir pasiūlą, steigiamos papildomos švietimo pagalbos specialistų pareigybės mokyklose ir PPT / ŠPT, siekiant, kad kiekvienas mokinys gautų jam reikalingą pagalbą: 1 000 mokytojų padėjėjų pareigybių; 1500 psichologų, spec. pedagogų, logopedų, soc. pedagogų. | 13 779  (VB) | 20 188  (VB) | 20 188  (VB) | 20 188  (VB) | | ŠMSM,  NŠA  Savivaldybės |
| 2.3. | Stiprinti ir plėtoti specialiųjų ugdymo centrų (skyrių) metodines konsultacines paslaugas | * Išplėstos Lietuvos aklųjų ir silpnaregių, Lietuvos kurčiųjų ir neprigirdinčiųjų, Panevėžio „Šviesos“, Gelgaudiškio, „Diemedžio“ ugdymo centrų ir Kauno statybos ir paslaugų mokymo centro „Žeimenos“ skyriaus metodinės konsultacinės pagalbos funkcijos ir sustiprintos ten  dirbančių specialistų kompetencijos tiekti metodinę konsultacinę pagalbą šalies bendrojo ugdymo mokykloms. * Papildomai įsteigta 10 pareigybių | 300 (VB)  207  (ES 2014–2020) | 86  (ES  2014–2020) | 500  (ES) | 500  (ES) | | ŠMSM, NŠA |
| 2.4 | Modernizuoti ir įveiklinti regioninius metodinius konsultacinius centrus | * Parengtas regioninio metodinio konsultacinio centro aprašas. * Atrinkta, modernizuota ir įveiklinta 10 regioninių metodinių konsultacinių centrų. | 0 | 0 | 500  (ES ) | 2 000  (ES) | | ŠMSM, NŠA |
| 2.5. | Sukurti nacionalinį metodinį konsultacinį centrą įvairiapusių raidos ir kitų sutrikimų turintiems vaikams | * Išplėtotos Sutrikusios raidos vaikų konsultavimo skyriaus, esančio Lietuvos aklųjų ir silpnaregių ugdymo centre, paslaugos, įsteigti jame dirbančių specialistų papildomi 28 etatai. * Parengtas nacionalinio metodinio konsultacinio įvairiapusių raidos ir kitų sutrikimų turintiems vaikams centro aprašas. * Sukurta Nacionalinio metodinio konsultacinio centro įvairiapusių raidos ir kitų sutrikimų turintiems vaikams infrastruktūra. | 79  (VB)  800  (ERPF) | 156  (VB) | 355  (VB)  700  (ERP) | 355  (VB)  1 400  (ERPF) | | ŠMSM,  LASUC |
| 2.6. | Stiprinti kurčiųjų ir neprigirdinčiųjų įtraukiojo ugdymo įgyvendinimo sąlygas | * Atnaujinti teisės aktai, reglamentuojantys kurčiųjų ugdymą (2 t. a.). * Parengti ir įgyvendinti surdopedagogų, gestų kalbos vertėjų / kurčiųjų mokytojų / mokytojų padėjėjų 3 kvalifikacijos tobulinimo programas, suteikiant jiems gestų kalbos pagrindus ir supažindinant su kurčiųjų kultūra. * Įsteigtas gestotyros centras Vilniaus kolegijoje. | - | 0 | 100  (ES)  50  (ES) | 200  (ES)  100  (ES) | | ŠMSM,  LKNUC  Vilniaus kolegija |
| 2.7. | Užtikrinti kokybišką pedagoginį psichologinį mokinių ugdymosi poreikių vertinimą PPT. | * Atliktas pedagoginiam ir psichologiniam vertinimui PPT naudojamų metodikų, testų atnaujinimo ir naujų instrumentų įsigijimo poreikis. * Atnaujinti turimi, rengiami trūkstami pedagoginio psichologinio vertinimo instrumentai. * Įsigytos PPT naudojamų metodikų ir testų licencijos | 360  (ES 2014–2020) | 300 (ES 2014–2020) | 2 000  (ES) | 4 000  (ES) | | ŠMSM,  NŠA, aukštosios mokyklos |
| 2.8. | Stiprinti Mokyklos vaiko gerovės komisijos vaidmenį plėtojant įtrauktį švietime | * Atnaujintas Mokyklos vaiko gerovės komisijos sudarymo ir jos darbo organizavimo tvarkos aprašas, patikslintos jai priskirtos funkcijos, komisijos sudėtis, darbo organizavimo principai ir sąlygos. | 0 | 0 | – | – | | ŠMSM,  NŠA |
| 2.9. | Diegti tėvų (globėjų, rūpintojų), auginančių specialiųjų ugdymosi poreikių turinčius, neįgalius vaikus socialinio įgalinimo modelį. | * Konkurso būdu atrinktose 4 savivaldybėse koordinuotai teikiamas švietimo pagalbos, socialinės, sveikatos priežiūros paslaugos ikimokyklinio, priešmokyklinio, bendrojo ugdymo mokyklų ir profesinio mokymo įstaigų mokiniams ir jų tėvams įtraukiant nevyriausybines organizacijas, kitas įstaigas ir organizacijas. * Parengtos rekomendacijos tėvams (globėjams, rūpintojams) supažindinti su vaiko ugdymosi sunkumais, specialiųjų ugdymosi poreikių įvertinimo ir nustatymo procedūromis (kur ir kada kreiptis, ką daryti gavus išvadas, kur gauti pagalbą ir pan.). * Įsteigtos kiekvienoje savivaldybėje tėvų (globėjų, rūpintojų) savipagalbos grupės, diskusijų forumai, siekiant tobulinti švietimo pagalbos teikimą vaikams. * Konkurso būdu atrinktose 15 savivaldybėse koordinuotai teikiamas švietimo pagalbos, socialinės, sveikatos priežiūros paslaugos ikimokyklinio, priešmokyklinio, bendrojo ugdymo mokyklų ir profesinio mokymo įstaigų mokiniams ir jų tėvams įtraukiant nevyriausybines organizacijas, kitas įstaigas ir organizacijas, nuo kurių ne mažesne kaip 50 proc. apimtimi teiks NVO. * Ne mažiau kaip 25 proc. mokinių, turinčių specialiųjų ugdymosi poreikių, ir jų tėvams teikiamos koordinuotai teikiamos paslaugas. | 1 200  (ES 2014–2020) |  | 6 000  (ES) | 6 000  (ES) | | ŠMSM,  NŠA  ŠMSM,  savivaldybės,  NVO |
| **3.** | **Uždavinys. Stiprinti  pedagogų ir švietimo pagalbos specialistų rengimą** **ir jų kompetencijas įtraukiojo švietimo srityje** | | | | | | | | |
| 3.1. | Užtikrinti, kad pedagogų rengimo centrai ugdytų mokytojų, auklėtojų ir švietimo pagalbos specialistų kompetencijas, vadovaudamiesi Europos specialiojo įr inkliuzinio ugdymo plėtros agentūros parengtomis rekomendacijomis dėl inkliuzinio švietimo mokytojo profilio. | * Peržiūrėti ir pagal poreikį atnaujinti mokytojų ir švietimo pagalbos specialistų rengimą reglamentuojantys teisės aktai. * Pagal poreikį atnaujintos edukologijos studijų krypties programos. * Pradėtos rengti ir įgyvendinti dvigubos specialybės – dalyko ir specialiojo ugdymo metodikų, ar tarptautinės jungtinės studijų programos. * Padidintas valstybės finansuojamų studijų vietų skaičius, siekiant patenkinti švietimo pagalbos specialistų poreikį. * Steigti papildomas stipendijas psichologijos ir specialiosios pedagogikos studijų programų studentams. | 4 718 | 5 190 | 6 228 | 7 474 | | ŠMSM,  pedagogų rengimo centrai |
| 3.2. | Užtikrinti galimybes pedagogo kvalifikaciją turintiems asmenims įgyti specialiojo pedagogo, logopedo, tiflopedagogo, surdopedagogo ir / ar kitą pedagoginę specializaciją | * Finansuotos 700 asmenų tikslinės studijos (pagal pedagoginės specializacijos studijų modulius) suteikiančias teisę dirbti specialiuoju pedagogu logopedu, tiflopedagogu, surdopedagogu ir / ar pagal kitą pedagoginę specializaciją (700 asmenų) | - | - | 2 000  (ES) | 4 000  (ES) | | ŠMSM,  pedagogų rengimo centrai |
| 3.3. | Sudaryti sąlygas asmenims, kurie neturi mokyklos ar PPT psichologo pareigybei būtinos kvalifikacijos ar kompetencijos, ją įgyti | * Skirtas tikslinį finansavimą mokyklų ir PPT / ŠPT psichologams įgyti būtinas kompetencijas (50 asmenų pagal nustatytas trūkstamas kompetencijas). | - | - | 1 000  (ES) | 1 000  (ES) | | ŠMSM,  pedagogų rengimo centrai, regioniniai švietimo centrai |
| 3.4. | Plėsti ir stiprinti PPT specialistų kompetencijas, atlikti vaikų vertinimus pagal atnaujintą klasifikatorių, sudaryti galimybes specializuotis atitinkamose srityse, įgyti aukštesnio lygio kompetencijas ir tapti mokyklų konsultantais. | * Atnaujintas specialiųjų ugdymosi poreikių nustatymo ir skirstymo į grupes ir lygius klasifikatorius. * Organizuoti mokymai PPT dirbantiems specialistams, dėl atnaujinto klasifikatoriaus taikymo (taip pat ir dėl ankstyvojo amžiaus vaikų vertinimo) . * Sustiprintos pedagoginių psichologinių tarnybų specialiųjų pedagogų, logopedų kompetencijos konsultuoti mokinių, turinčių negalių, sutrikimų (pvz., įvairiapusių raidos sutrikimų, emocijų, elgesio, aktyvumo ir dėmesio sutrikimų) ar mokymosi sunkumų, tėvus, pedagogus. | 6,6  (VB) | 0 | 1 000  (ES) | 1 000  (ES) | | ŠMSM,  NŠA, PPT/ŠPT |
| **4.** | **Uždavinys. Stiprinti mokyklų bendruomenių ir visuomenės teigiamas nuostatas dėl įtraukties švietime** | | | | | | | | |
| 4.1. | Viešinti informaciją apie įtrauktį švietime ir sėkmingas mokyklų patirtis. | * Vykdoma informacinė kampanija dėl palankaus visuomenės požiūrio į įtraukųjį ugdymą formavimo. * Kaupiama ir viešinama informacija ministerijos ir jai pavaldžių institucijų interneto puslapiuose apie įtrauktį švietime (dokumentai, metodinė medžiaga ir pan.), geroji mokyklų įtraukties patirtis. * Kartu su NVO, savivaldybėse organizuotos PPT, savivaldybių, mokyklų vaiko gerovės komisijos atstovų ir tėvų (globėjų, rūpintojų) diskusijos, skirtos įtraukties švietime klausimams analizuoti, teigiamoms nuostatoms formuoti, didinti tėvų pasitikėjimą švietimo pagalba. | 0 | 0 | 200  (ES) | 400  (ES) | | ŠMSM |
| 4.2. | Organizuoti renginius įtraukties švietime klausimams aptarti. | * Kasmet suorganizuotos ne mažiau kaip 2 nacionalinės viešosios konsultacijos ir 1 forumas įtraukties švietime klausimais. * Organizuotos įstaigų vadovų lyderystę įtraukčiai švietime skatinančios konsultacijos, kiti renginiai analizuojant įvairius įtraukties švietime aspektus, klausimus / gerąsias patirtis, mokslininkų įžvalgas, dokumentus. | 0 | 0 | 0 | 0 | | ŠMSM,   ŠMSM,   įstaigų vadovų asociacijos |
| **5.** | **Uždavinys. Vykdyti įtraukties švietime plėtros stebėseną** | | | | | | | | |
| 5.1. | Vykdyti įtraukties švietime stebėseną nacionaliniu ir savivaldybės lygmenimis | * Parengtos metodinės rekomendacijos ir kriterijai dėl universalaus dizaino principų taikymo mokyklose (fizinės, informacinės aplinkos, ugdymo priemonės, ugdymo organizavimas, švietimo pagalbos teikimas ir kitos paslaugos). * Reguliariai (kasmet) skelbiamos nacionalinės ir savivaldybių būklės apžvalga apie įtraukties švietime pažangą. | 0 | 0 | 0 | 0 | | ŠMSM,  NŠA,  savivaldybės |
| 5.2. | Parengti priemones mokykloms įsivertinti įtraukties švietime procesus / pažangą | * Išverstos 2 metodinės priemonės, kuriose pateikiami instrumentai mokykloms, kaip atlikti mokyklos įsivertinimą įtraukties aspektu. * 2 įtraukties įsivertinimo instrumentai adaptuoti ir standartizuoti Lietuvos mokykloms. * Bendrosios paskirties mokyklos apmokytos, kaip diegti įsivertinimo instrumentus. | 169  (ES 2014–2020) | 0 | 0 | 0 | | ŠMSM |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_